OpenLLM-France/wikimedia huggingface dataset:
# Diferenciació cel·lular

La diferenciació cel·lular és el procés pel qual una cèl·lula canvia d'un tipus cel·lular a un altre. Habitualment la cèl·lula canvia a un tipus cel·lular més especialitzat. Consisteix en canvis morfològics i funcionals entre diferents cèl·lules d'una mateixa colònia o organisme, i és especialment important i controlada en els organismes superiors, incloent-hi animals i plantes. Gràcies a aquest procés, i a la posterior formació de teixits i òrgans, es pot explicar el desenvolupament i funcionament dels organismes que coneixem.
Tot i que existeixen excepcions, la diferenciació cel·lular es fa sense alterar la informació genètica que conté la cèl·lula. Això vol dir que, per exemple, una cèl·lula de la pell d'una persona conté el mateix genoma que una cèl·lula del seu os, per més que tinguin formes i propietats totalment diferents. Això s'explica per la diferent expressió dels seus gens a través d'un mecanisme anomenat regulació gènica.
Entre les excepcions a la diferenciació cel·lular normal trobem la formació dels gàmetes masculí o femení, en les quals es redueix la dotació cromosòmica de diploide a haploide. També es troba al desenvolupament de certes espècies, com per exemple de nematodes de la família Ascaridae, els quals destrueixen durant el desenvolupament embrionari aquells gens que la cèl·lula diferenciada no necessitarà (cal denotar que en les cèl·lules germinals no hi haurà destrucció de material genètic).

## Referències

* ↑ Slack, J.M.W. (2013) Essential Developmental Biology. Wiley-Blackwell, Oxford.
* ↑ Slack, J.M.W. «Metaplasia and transdifferentiation: from pure biology to the clinic». Nature Reviews Molecular Cell Biology, vol. 8, 5, 2007, pàg. 369–378. DOI: 10.1038/nrm2146. PMID: 17377526.
* ↑ Yanes, Oscar; Clark, Julie; Wong, Diana M.; Patti, Gary J.; Sánchez-Ruiz, Antonio; Benton, H. Paul; Trauger, Sunia A.; Desponts, Caroline; Ding, Sheng «Metabolic oxidation regulates embryonic stem cell differentiation» (en anglès). Nature Chemical Biology, vol. 6, 6, 6-2010, pàg. 411–417. DOI: 10.1038/nchembio.364. ISSN: 1552-4469. PMC: 2873061. PMID: 20436487.
# Elegies de Duino

Elegies de Duino (Duineser Elegien, en alemany) és un llibre de poemes de Rainer Maria Rilke.
El seu nom procedeix del castell de Duino, prop de Trieste (Itàlia), propietat de l'amiga i protectora de Rilke, Marie von Thurn und Taxis. Va ser durant una estada en aquest lloc, el 1912, quan el poeta va començar la redacció de les Elegies, si bé no les va donar per acabades fins a 1922, en el castell de Muzot. L'obra es va publicar a l'any següent, el 1923.
Encara que alguns crítics afirmen que no hi ha una unitat temàtica, sembla que el seu motiu central és l'ésser humà i d'aquest sorgeixen, com radis, els seus temes principals:
El veritable dolor i la seva secreta felicitat, en l'últim dels poemes.
Les elegies I i II, per la seva proximitat cronològica, haurien de ser considerades com un sol bloc. En certa manera, poden llegir-se com un pròleg, ja que introdueixen els motius que desenvoluparan les restants.
L'elegia III tracta sobre els fonaments ocults de l'amor. En aquesta, l'estimat és el detonant que desperta «aquell amagat, culpable déu fluvial de la sang» (v. 2) i, alhora, qui ha de fer que aquest torrent, aquesta selva interior que sorgeix de l'amor no es dissipi (vv. 83 i 84).
Escrita en plena Primera Guerra Mundial, l'elegia IV és un poema fosc, en el qual es contraposa la indistinció (pròpia dels animals i dels àngels) al «desplegament de l'altre. Enemistat (...)», que és privativa de l'ésser humà. Una variació sobre aquest motiu apareix en l'elegia VIII. En essència, tracta de les dues formes bàsiques de relacionar-se amb la realitat:
Estar en el món, com ho està l'animal, la planta, el moribund i, de vegades, els amants; és a dir, viure en un tot present (vv. 41 i 42) i lliure de la mort (v. 9). Estar enfront del món, cosa que comporta la consciència de la mort i del temps, posseir només un reflex de la realitat i l'actitud de mer espectador, «d'un que marxa». L'elegia V té com tema els amants, tal com desxifren els versos 96-97 i 103-104. És a dir, la tropa de saltimbanquis no és més que la (falsa) prefiguració del treball dels veritables enamorats.
Per la seva banda, la sisena composició té com a motiu central l'heroi, que és qui, al costat dels veritables amants, pot perdurar. L'heroi rilkeà es caracteritza pel menyspreu cap a una vida llarga, per tenir com a accions bàsiques prendre, deixar, escollir i poder (vv. 35 i 38) i per veure l'amor com una forma d'ascendir a un estadi superior.
Finalment, l'elegia VII tracta sobre la perdurabilitat de les coses mitjançant la seva interiorització i la IX sobre la raó de ser de l'ésser humà: dir, interioritzar les coses perquè així pervisquin.

## Enllaços externs

* (alemany) Les Elegies de Duino en alemany.
# DBRX

DBRX és un model de llenguatge gran (LLM) de codi obert desenvolupat per l'equip de Mosaic ML a Databricks, publicat el 27 de març de 2024. Es tracta d'una combinació de models de transformador, amb 132.000 milions de paràmetres en total. 36 mil milions de paràmetres (o 4 experts actius) estan actius per a cada testimoni. El model llançat es presenta en una versió de model de base o en una variant ajustada per instruccions.
DRBX supera altres models destacats de codi obert, com ara LLaMA 2 de Meta, Mixtral de Mistral AI i Grok de xAI i models de font propera com GPT-3.5 en diversos punts de referència que van des de la comprensió del llenguatge, la capacitat de programació i les matemàtiques. A partir del 28 de març de 2024, això fa que DBRX sigui el model de codi obert més potent del món.
Va ser entrenat en 2,5 mesos en 3.072 Nvidia H100 connectats per 3,2 terabytes per segon d'ample de banda (InfiniBand), per un cost d'entrenament de 10 milions de dòlars.

## Referències

* ↑ «Introducing DBRX: A New State-of-the-Art Open LLM» (en anglès americà). Databricks, 27-03-2024. [Consulta: 28 març 2024].
* ↑ «New Databricks open source LLM targets custom development | TechTarget» (en anglès). Business Analytics. [Consulta: 28 març 2024].
* ↑ Ghoshal, Anirban. «Databricks' open-source DBRX LLM beats Llama 2, Mixtral, and Grok» (en anglès). InfoWorld, 27-03-2024. [Consulta: 28 març 2024].
* ↑ «A New Open Source LLM, DBRX Claims to be the Most Powerful – Here are the Scores» (en anglès). GIZMOCHINA, 28-03-2024.
* ↑ Wiggers, Kyle. «Databricks spent $10M on new DBRX generative AI model» (en anglès americà). TechCrunch, 27-03-2024. [Consulta: 29 març 2024].
* ↑ «A New Open Source LLM, DBRX Claims to be the Most Powerful – Here are the Scores» (en anglès). GIZMOCHINA, 28-03-2024.
* ↑ «Databricks releases DBRX: open-source LLM that beats GPT-3.5 and Llama 2» (en anglès). Techzine Europe, 27-03-2024. [Consulta: 28 març 2024].
* ↑ «Data and AI company DataBrix has launched a general-purpose large language model (LLM) DBRX that out.. - MK» (en anglès). 매일경제, 28-03-2024. [Consulta: 28 març 2024].
* ↑ «Introducing DBRX: A New State-of-the-Art Open LLM» (en anglès americà). Databricks, 27-03-2024. [Consulta: 28 març 2024].
# Packwood

Packwood és una població dels Estats Units a l'estat d'Iowa. Segons el cens del 2000 tenia 223 habitants.

## Demografia

Segons el cens del 2000, Packwood tenia 223 habitants, 101 habitatges, i 65 famílies. La densitat de població era de 111,8 habitants/km².
Dels 101 habitatges en un 24,8% hi vivien nens de menys de 18 anys, en un 56,4% hi vivien parelles casades, en un 4% dones solteres, i en un 35,6% no eren unitats familiars. En el 34,7% dels habitatges hi vivien persones soles el 17,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,86.
Per edats la població es repartia de la següent manera: un 23,3% tenia menys de 18 anys, un 5,4% entre 18 i 24, un 27,8% entre 25 i 44, un 23,8% de 45 a 60 i un 19,7% 65 anys o més.
L'edat mediana era de 40 anys. Per cada 100 dones de 18 o més anys hi havia 85,9 homes.
La renda mediana per habitatge era de 32.000 $ i la renda mediana per família de 37.321 $. Els homes tenien una renda mediana de 28.438 $ mentre que les dones 16.250 $. La renda per capita de la població era de 17.081 $. Cap de les famílies i el 0,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Packwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Packwood». American Fact Finder. Oficina del Cens dels Estats Units, 12-01-2010.
# Bulbul verdós menut

El bulbul verdós menut (Eurillas virens) és una espècie d'ocell de la família dels picnonòtids (Pycnonotidae). Es troba a l'Àfrica occidental i central. Els seus hàbitats principals són els boscos tropicals i subtropicals de frondoses humits de les terres baixes i de l'estatge montà, els boscos tropicals i subtropicals de frondoses secs, els boscos de pantans, els manglars. la sabana seca, els matollars humids tropicals i subtropicals, els jardins rurals i les àrees forestals fortament degradades. El seu estat de conservació es considera de risc mínim.

## Referències

* ↑ «Bulbul verdós menut». Cercaterm. TERMCAT, Centre de Terminologia. Rev. 11 setembre 2023 (català)
* ↑ «Bulbuls» (en anglès). IOC World Bird List Version 13.2. International Ornithologists' Union, 01-07-2023. [Consulta: 28 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 614. ISBN 978-84-16728-37-4.
* ↑ BirdLife International. «Little Greenbul. Eurillas virens» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 11 setembre 2023].
# Bun&Bunee

Bun&Bunee és una sèrie de televisió d'animació sud-africana curta produïda i finançada per l'estudi d'animació Luma Animation sobre dos germans "bunee" que es diverteixen molt mentre entren i surten de problemes en les seves aventures absurdes i salvatges.
La sèrie es va estrenar a SABC3 el dissabte 5 de desembre de 2009, a les 18.59 h. Nous episodis s'emeten setmanalment. Hi ha 52 episodis d'un minut a la primera temporada

## Argument

Bun i Bunee són dos germans Bunee inusuals i els protagonistes del programa
Aquests dos no sempre es porten bé (generalment perquè Bunee és molt més baixet), però al final sempre estan l'un per l'altre com haurien de ser els germans reals.
Amb els seus molts amics excèntrics, es diverteixen molt mentre entren i surten de problemes en les seves estranyes aventures.
El món de Bun&Bunee es pot descriure millor com... moll i està habitat per una infinitat de personatges poc convencionals, que inclouen adversaris i aliats variats, col·laboradors bojos, vilans semi-malvats, canallades, companys ximples i alter egos fantàstics.

## Episodis

* Episodis
* Ben embolicat
* El gelat
* L'aspiradora de la perdició
* Super Bloopers
* La síndria
* El Graffitti
# BunsenLabs

BunsenLabs Linux és una distribució Linux derivada de Debian que empra Systemd com a init. És considerada la continuació i successora de CrunchBang Linux.
És una distribució lleugera, amb un gestor de finestres, Openbox, en lloc d'un entorn d'escriptori. El que proporciona una bona integració amb el programari de GNOME com de KDE. Incorpora per defecte una interfície minimalista i moderna amb alt grau de personalització. Porta diverses configuracions per a Conky.

## Història

Philip Newborough qui en fou el líder durant deu anys, considerà que davant les possibilitats que oferia la mateixa Debian ja no tenia sentit la continuació d'aquella derivada. Membres de la comunitat dels fòrums CrunchBang Linux impulsaren BunsenLabs Linux.
BunsenLabs Hydrogen fou el primer llançament estable de la distribució.
BunsenLabs Lithium, basada en Debian Buster 10, afegia suport per a Secure Boot.
BunsenLabs Linux Beryllium, basada en Debian 11, fou llançada el 19 de desmbre de 2022.
BunsenLabs Linux Boron, basada en Debian 12 Bookworm, fou llançada el 24 de gener de 2024. Introduí una utilitat que monitorava i avisava de la disponibilitat d'actualitzacions de programari.

## Referències

* 1 2 Nestor, Marius. «Lightweight Distro BunsenLabs Linux Boron Is Here Based on Debian Bookworm». 9to5Linux, 24-01-2024. [Consulta: 24 gener 2024].
* 1 2 3 «Bunsenlabs» (en anglès). Distrowatch. [Consulta: 24 gener 2024].
* ↑ Turcotte-McCusker, Mike. «A look at Desktop Environments: Openbox Window Manager - gHacks Tech News». Ghacks, 28-04-2017. [Consulta: 24 gener 2024].
* ↑ «Openbox» (en anglès). [Consulta: 30 novembre 2017].
* ↑ «7 Minimalist Linux Distributions Featuring Openbox». It's FOSS, 28-08-2022. [Consulta: 24 gener 2024].
* 1 2 Pomeyrol, J. «Primera versión estable de BunsenLabs, sucesora de CrunchBang - MuyLinux». MuyLinux, 02-05-2016. [Consulta: 24 gener 2024].
* ↑ Medina, Eduardo. «BunsenLabs Lithium incluye soporte de Secure Boot y un Openbox renovado». MuyLinux, 03-08-2020. [Consulta: 24 gener 2024].

## Enllaços externs

* Lloc oficial de BunsenLabs Linux.
* Lloc oficial de Openbox.
* BunsenLabs en Distrowatch.com.
* BunsenLabs en GitHub.
* BunsenLabs en Twitter.
# DENK

El Moviment Polític Denk, conegut com a DENK (paraula neerlandesa per a "pensar" i turca per a "igualtat") és un partit polític social-conservador dels Països Baixos. Fundat per Tunahan Kuzu i Selçuk Öztürk, va néixer com a plataforma de defensa de les minories.

## Història

DENK es va fundar a partir de l'impuls dels dos diputats turc-neerlandesos del PvdA, Tunahan Kuzu i Selçuk Öztürk, els quals van abandonar la seva formació fruit de la polèmica entorn les propostes del viceprimer ministre i líder del partit, Lodewijk Asscher, de vigilar a diverses organitzacions islamistes turques per suposadament interferir en la integració dels ciutadans d'origen musulmà. Així, el 9 de febrer de 2015 van batejar el seu grup parlamentari com a "DENK", i van publicar un manifest polític per a l'establiment d'un moviment centrat en una societat tolerant mitjançant mesures com la introducció d'un registre de racistes que poguessin no ser contractat pel govern.
En les eleccions parlamentàries de 2017, DENK va aconseguir tres escons, assegurant que Kuzu i Öztürk romandrien al parlament juntament amb el nouvingut Farid Azarkan, qui va ser llavors el líder del partit. En les següents eleccions legislatives de 2021 i 2023 aconseguirien mantenir la representació parlamentària.

## Resultats electorals
### Cambra de Representants

| Any | Lijsttrekker | Vots | % | Escons | +/– | Govern |
| 2017 | Tunahan Kuzu | 216,147 | 2.1 (#12) | 3 / 150 | Nou | Oposició |
| 2021 | Farid Azarkan | 211,053 | 2.0 (#14) | 3 / 150 | = | Oposició |
| 2023 | Stephan van Baarle | 246,765 | 2.4 (#9) | 3 / 150 | = | Oposició |

### Parlament Europeu

| Any | Lijsttrekker | Vots | % | Escons | +/– |
| 2019 | Ayhan Tonça | 60,669 | 1.1 (#13) | 0 / 26 | Nou |
| 2019 | Ayhan Tonça | 60,669 | 1.1 (#13) | 0 / 29 | = |

## Referències

* ↑ Kiesraad. «Register - Verkiezingen - Kiesraad.nl» (en neerlandès), 22-04-2016. [Consulta: 21 febrer 2024].
* ↑ Siegal, Nina «A Pro-Immigrant Party Rises in the Netherlands» (en anglès). The New York Times, 29-07-2016. ISSN: 0362-4331.
* ↑ «Dutch party expels two Turkish-origin lawmakers - World News» (en anglès), 14-11-2014. [Consulta: 21 febrer 2024].
* ↑ «DPG Media Privacy Gate». [Consulta: 21 febrer 2024].
# Copa d'Europa de futbol 1987-88

La Copa d'Europa de futbol 1987–88 fou l'edició número trenta-tres en la història de la competició. Es disputà entre el setembre de 1987 i el maig de 1988, amb la participació inicial de 32 equips de 31 federacions diferents.
La competició fou guanyada pel PSV Eindhoven a la final davant del SL Benfica, a la tanda de penals.

## Primera ronda

| Equip 1 | Global | Equip 2 | Anada | Tornada |
| Neuchâtel Xamax | 6–2 | Kuusysi | 5–0 | 1–2 |
| Bayern Múnic | 5–0 | CFKA Sredets | 4–0 | 1–0 |
| Reial Madrid | 3–1 | SSC Napoli | 2–0 | 1–1 |
| FC Porto | 6–0 | Vardar | 3–0 | 3–0 |
| Lillestrøm | 5–3 | Linfield | 1–1 | 4–2 |
| FC Girondins de Bordeus | 4–0 | Dynamo Berlin | 2–0 | 2–0 |
| Rapid Viena | 7–0 | Ħamrun Spartans | 6–0 | 1–0 |
| PSV | 3–2 | Galatasaray | 3–0 | 0–2 |
| Steaua Bucarest | 4–2 | MTK | 4–0 | 0–2 |
| Shamrock Rovers | 0–1 | Omonia | 0–1 | 0–0 |
| Dynamo Kiev | 1–2 | Rangers FC | 1–0 | 0–2 |
| Olympiakos FC | 2–3 | Górnik Zabrze | 1–1 | 1–2 |
| AGF | 4–2 | Jeunesse Esch | 4–1 | 0–1 |
| SL Benfica | 4–0 | Partizani Tirana | 4–0 | (abd) |
| Fram | 0–10 | Sparta Praga | 0–2 | 0–8 |
| Malmö FF | 1–2 | RSC Anderlecht | 0–1 | 1–1 |

## Segona ronda

| Equip 1 | Global | Equip 2 | Anada | Tornada |
| Neuchâtel Xamax | 2–3 | Bayern Múnic | 2–1 | 0–2 |
| Reial Madrid | 4–2 | FC Porto | 2–1 | 2–1 |
| Lillestrøm | 0–1 | FC Girondins de Bordeus | 0–0 | 0–1 |
| Rapid Viena | 1–4 | PSV | 1–2 | 0–2 |
| Steaua Bucarest | 5–1 | Omonia | 3–1 | 2–0 |
| Rangers FC | 4–2 | Górnik Zabrze | 3–1 | 1–1 |
| AGF | 0–1 | SL Benfica | 0–0 | 0–1 |
| Sparta Praga | 1–3 | RSC Anderlecht | 1–2 | 0–1 |

## Quarts de final

| Equip 1 | Global | Equip 2 | Anada | Tornada |
| Bayern Múnic | 3–4 | Reial Madrid | 3–2 | 0–2 |
| FC Girondins de Bordeus | 1–1¹ | PSV | 1–1 | 0–0 |
| Steaua Bucarest | 3–2 | Rangers FC | 2–0 | 1–2 |
| SL Benfica | 2–1 | RSC Anderlecht | 2–0 | 0–1 |
¹ PSV passà a semifinals per la regla del valor doble dels gols en camp contrari.

## Semifinals

| Equip 1 | Global | Equip 2 | Anada | Tornada |
| Reial Madrid | 1–1¹ | PSV | 1–1 | 0–0 |
| Steaua Bucarest | 0–2 | SL Benfica | 0–0 | 0–2 |
¹ PSV passà a la final per la regla del valor doble dels gols en camp contrari.

## Final

| PSV | 0–0 | SL Benfica |
| | Penals | |
| Koeman Kieft Nielsen Vanenburg Lerby Janssen | 6–5 | Elzo Dito Hajiri António Pacheco Mozer Veloso |
* Guanyador de la Copa d'Europa 1987-88
* PSV Eindhoven Primer títol

## Enllaços externs

* Temporada 1987-88 al web de la UEFA
* RSSSF
# Star Trek: Generations

Star Trek: Generations és una pel·lícula estatunidenca de 1994 Star Trek, la setena basada en Star Trek, i dirigida per David Carson.

## Argument

L'USS Enterprise-B, (classe Excelsior) refaccionada, al comandament del capità John Harriman està a punt de salpar en el seu viatge inaugural, a l'esdeveniment es presenta James T. Kirk, Montgomery Scott i Pavel Chekov. Desgraciadament en el viatge inaugural són requerits per a ajudar a un comboi de naus que es troben atrapades en un cinturó d'energia. A causa de la inexperiencia del capità, Kirk decideix ajudar però aparentment és donat per mort en ser destruïda la coberta on es trobava per una ràfega d'energia.
80 anys després, l'Enterprise-D al comandament de Jean-Luc Picard acull a un científic anomenat Doctor Soran, qui va sobreviure a un atac de dues germanes mercenàries klingons ja aparegudes en diversos capítols de la sèrie Star Trek: La nova generació en la seva estació, no obstant això ells desconeixen que Soran té el pla d'usar un projectil per a destruir una estrella, jugar amb les forces còsmiques i així portar de volta a aquest mateix cinturó d'energia de fa 80 anys, conegut com el Nexus, el qual segons Guinan et trasllada a un lloc on tots els somnis es tornen realitat i al com Soran anhela tornar per a tenir a la seva família morta pels Borg. Al tractar de detenir-ho Picard també és atret al Nexus, mentre l'Enterprise aterra i xoca en el planeta, per a després ser destruït, al costat del planeta, en aquesta línia de temps tots moren. Picard es veu envoltat d'una suposada família i després de sortir del Nexus, troba aquí a Kirk qui no havia mort i també viu el seu propi somni. Assoleix convèncer-ho per a retrocedir en el temps per a derrotar a Soran i així ho fan, desgraciadament Kirk mor en la baralla. Picard en tornar s'assabenta que l'USS Enterprise va quedar inservible després d'una batalla amb una Au de Pressa klingon que s'estrella al planeta, les mateixes sòcies mercenàries ja anteriorment esmentades i ha de ser abandonat.
La pel·lícula se situa els anys 2294 (al començament) i 2371 (tota la continuació de la pel·lícula).

## Rebuda
### Premis 1994

    Nominada als Premis Razzie: Pitjor actor secundari (William Shatner)

### Crítica

    "El capità Kirk (Shatner) es jubila. Picard (Stewart) l'hi agraeix i es fa amb els comandaments del Enterprise. Perdut l'efecte de les minifaldilles galàctiques, queden els maxiefectes especials"

## Referències

* ↑ «Star Trek VII: Generations». The New York Times.
* ↑ «premis i nominacions». IMDb.
* ↑ Martínez, Luis «Star Trek. La próxima generación». El País.

## Enllaços externs

* Star Trek: Generations - Lloc web oficial
# Copa d'Europa de futbol 1983-84

La Copa d'Europa de futbol 1983-84 fou l'edició número vint-i-nou en la història de la competició. Es disputà entre l'octubre de 1983 i el maig de 1984, amb la participació inicial de 32 equips de 32 federacions diferents.
La competició fou guanyada pel Liverpool a la final enfront de la Roma a qui derrotà a la tanda de penals.

## Primera ronda

| Equip 1 | Global | Equip 2 | Anada | Tornada |
| Odense | 0-6 | Liverpool | 0-1 | 0-5 |
| Lech Poznań | 2-4 | Athletic Club | 2-0 | 0-4 |
| Ajax | 0-2 | Olympiacos | 0-0 | 0-2 |
| Benfica | 6-2 | Linfield | 3-0 | 3-2 |
| Rába ETO Győr | 4-1 | Vikingur | 2-1 | 2-0 |
| Dinamo Minsk | 3-2 | Grasshopper | 1-0 | 2-2 |
| Kuusysi | 0-4 | Dinamo Bucarest | 0-1 | 0-3 |
| Hamburg | abandonament | Vllaznia | - | - |
| Fenerbahçe | 0-5 | Bohemians Praga | 0-1 | 0-4 |
| Rapid Viena | 4-3 | Nantes | 3-0 | 1-3 |
| Athlone Town | 4-11 | Standard Liège | 2-3 | 2-8 |
| Ħamrun Spartans | 0-6 | Dundee United | 0-3 | 0-3 |
| CSKA Septemvrijsko Zname | 4-4¹ | Omonia | 3-0 | 1-4 |
| Roma | 4-2 | IFK Göteborg | 3-0 | 1-2 |
| Dynamo Berlin | 6-1 | Jeunesse Esch | 4-1 | 2-0 |
| Partizan | 5-1 | Viking | 5-1 | 0-0 |
¹ CSKA Septemvrijsko Zname passà a la segona ronda per la regla del valor doble dels gols en camp contrari.

## Segona ronda

| Equip 1 | Global | Equip 2 | Anada | Tornada |
| Liverpool | 1-0 | Athletic Club | 0-0 | 1-0 |
| Olympiacos | 1-3 | Benfica | 1-0 | 0-3 |
| Rába ETO Győr | 4-9 | Dinamo Minsk | 3-6 | 1-3 |
| Dinamo Bucarest | 5-3 | Hamburg | 3-0 | 2-3 |
| Bohemians Praga | 2-2¹ | Rapid Viena | 2-1 | 0-1 |
| Standard Liège | 0-4 | Dundee United | 0-0 | 0-4 |
| CSKA Septemvrijsko Zname | 0-2 | Roma | 0-1 | 0-1 |
| Dynamo Berlin | 2-1 | Partizan | 2-0 | 0-1 |
¹ Rapid Viena passà a Quarts de final per la regla del valor doble dels gols en camp contrari.

## Quarts de final

| Equip 1 | Global | Equip 2 | Anada | Tornada |
| Liverpool | 5-1 | Benfica | 1-0 | 4-1 |
| Dinamo Minsk | 1-2 | Dinamo Bucarest | 1-1 | 0-1 |
| Rapid Viena | 2-2¹ | Dundee United | 2-1 | 0-1 |
| Roma | 4-2 | Dynamo Berlin | 3-0 | 1-2 |
¹ Dundee United progressed to the Semifinals per la regla del valor doble dels gols en camp contrari.

## Semifinals

| Equip 1 | Global | Equip 2 | Anada | Tornada |
| Liverpool | 3-1 | Dinamo Bucarest | 1-0 | 2-1 |
| Dundee United | 2-3 | Roma | 2-0 | 0-3 |

## Final

| Liverpool | 1-1 | Roma |
| Neal 13' | | Pruzzo 42' |
| | Penals | |
| Nicol Neal Souness Rush Kennedy | 4 – 2 | Di Bartolomei Conti Righetti Graziani |
* Guanyador de la Copa d'Europa 1983-84
* Liverpool Quart títol

## Enllaços externs

* Temporada 1983-84 a la web de la UEFA
* RSSSF